b'\n_START_ARTICLE_\nTerterji\n_START_SECTION_\nPoreklo\n_START_PARAGRAPH_\nTerterji so bili Kumani iz Kumansko-kip\xc4\x8da\xc5\xa1ke konfederacije. Po Plamenu Pavlovu so bili veja kumanske rodbine Terteroba. V Bolgarijo so se priselili iz Ogrskega kraljestvo po letu 1241 v drugem valu kumanske selitve. Terterobi so vladali v Kumansko-kip\xc4\x8da\xc5\xa1ki konfederaciji v poznem 11. stoletju in sredi 13. stoletja pod kanom K\xc3\xb6tenom.\n_START_SECTION_\nVladanje\n_START_PARAGRAPH_\nNajstarej\xc5\xa1a predstavnika rodbine Terter v Bolgariji sta bila despot Aldimir (Eltimir) in njegov starej\xc5\xa1i brat Jurij Terter, ki je bil leta 1280 s poroko z Bolgarko Marijo kot Jurij I. Terter kronan za bolgarskega carja. Po njegovem prihodu na prestol je Bolgarija pri\xc5\xa1la de facto pod oblast kana Nogaja iz Zlate horde, ki je imenoval naslednjega bolgarskega vladarja Smileca (vladal 1292-1298) iz druge plemi\xc5\xa1ke dru\xc5\xbeine. Smileca je kmalu nasledil sin Ivan IV. Smilec (vladal 1298-1299). Leta 1299-1300 je v Bolgariji vladal Mongol \xc4\x8caka, katerega je odstavil  Teodor Svetoslav, sin Jurija I. Terterja, in sam vladal od leta 1300 do 1321. Z njim se je za\xc4\x8delo drugo obdobje vladanja Terterjev, v katerem je vladal tudi njegov sin  Jurij II. Terter._NEWLINE_Rodbino Terter je nasledila plemi\xc5\xa1ka rodbina \xc5\xa0i\xc5\xa1man iz Vidina, ki je bila tudi delno kumanskega porekla.'